
Abstract 


After the Cold War was ended, new factors emerged on the 
international arena. The role of cultural, religious and ethnic factors 
was significantly increasing. And there was some reasons competing 
to this situation: the breakdown of ideologies, which had gradually 
been replaced by ethnic and religious trends. More and more 
tensions, accumulated in the cold war era, had been triggered or 
exaggerated by the immoderate overstatements that emphasized 
ethnical or religious differences, and transformed in conflicts. At 
least in Europe, this was the signal that issues related to the cultural 
identity or religious faith, are vital in the security equation. Hereby, 
the cultural/religious factors got new relevance in the global security 
environment. At this point it is mandatory to stress the fact that the 
culture, and especially religion, has the potential to heat tension, but 
to calm down them also, because they are not some freeze systems, 
but integrator and evolutionary ones, opened to dialog and co- 
operation for world peace, contrary to Samuel P. Huntington’s 
theory. 


1. ARGUMENT 


Controversa academică existentă în domeniul securității 
a dezvoltat, în timp, diverse direcţii de fundamentare, adevărate 
şcoli teoretice, a căror activitate a dus la aprofundarea 
cercetărilor din câmpul apărării şi securităţii. Neexcluzându-se 
reciproc, fiecare grupare, concentrată, în general, în jurul unei 
personalități, a inițiat o concepție despre securitate. Ceea ce 
uneşte, însă, aceste concepții este ideea comună că securitatea 
este direct influențată de starea de stabilitate privită ca o 
proprietate multidimensională a sistemului. Sistemul relațiilor 
internaționale, considerat drept sistem general de funcționare a 
societăţii, este sistemul totalitatii actorilor, rețelelor şi relaţiilor 
create de aceştia. Acest sistem funcționează în virtutea 
evenimentelor prezente dar fundamentat pe anumite „coduri” 
culturale operaţionale. Activitatea politică, elaborarea 
ideologiilor se formează atât prin raportarea la obiectivul major 
de obținere a puterii cât şi prin raportarea la rationalitati şi 
valori. 

De aceea, suntem de părere că dimensiunile socială şi 
politică, operând cu reprezentări şi justificări „ideale”, pot fi 
analizate mult mai eficient printr-o analiză a trendurilor 
culturale, cu referire la: fundamentele sociale, economice, 
politice şi culturale, chiar morale, ale paradigmelor privind 
procesele etnice şi fenomenul religios, în cadrul larg al definirii 
acestora. Deşi există un volum semnificativ de lucrări despre 
securitate, dar şi despre etnii şi religii ale lumii, demn de luat în 
seamă, corelatiei dintre aceste elemente nu i s-a acordat 
importanța meritată. În acest context, am considerat necesară 
realizarea unei analize pertinente a raporturilor dintre 
securitate, şi aspectele etice şi religioase, ținând cont de politica 
internațională şi de actorii acestui dificil de cuantificat „joc”. 


Scopul acestui studiu este de a stabili un cadru teoretic 
al cercetării, în interiorul căruia să analizăm relația (raportul) 
între religie, etnie şi securitate. Pentru a delimita şi a ordona 
câmpul de cercetare, am pornit de la premisa că putem 
circumscrie problematica legată de relația dintre religie şi etnie 
domeniului securităţii, considerând că, din punct de vedere 
metodologic, este important să precizăm mai întâi terminologia 
folosită. Ce se înţelege prin etnie, religie şi securitate? Care 
sunt relationarile dintre acestea? Astfel, vom analiza 
dimensiunea culturală a securității, tratând în mod special 
religia (datorită implicatiilor sale actuale asupra scenei 
internaţionale), urmând ca, mai apoi, să ne aplecăm asupra unor 
concepte precum etnia, atingând problema minorităţilor şi a 
multiculturalismului, precum şi diversele aspecte ce apar 
relationate cu acestea din punct de vedere al securităţii. 


2. DIMENSIUNEA CULTURALA A SECURITATII 


Cea mai mare parte a literaturii de specialitate din 
domeniul analizelor de securitate aparținând ultimei jumătăți a 
secolului XX nu pare a acorda o atenție sporită dimensiunii 
culturale a securității naționale, de cele mai multe ori aspectele 
culturale (etnie, religie, limbă etc.) fiind tratate în cadrul 
dimensiunii sociale. Dar schimbările petrecute pe scena 
internațională la cumpăna dintre milenii au obligat atât 
comunitatea ştiinţifică, cât şi factorii de decizie politică şi 
militară să acorde o mai mare atenţie acestui domeniu, drept 
pentru care, în analiza noastră, vom considera separat 
dimensiunea culturală față de cea socială, dar nu vom neglija 
influenţele pe care fiecare dintre acestea le are asupra celeilalte, 
fapt normal, de altfel, din moment ce sistemul securității 
nationale este considerat unul interdependent (domeniile 
politic, militar, economic, social, cultural şi de mediu nefiind 
entități de sine stătătoare, procesele petrecute la fiecare nivel 
producând, după caz, mutații la nivelul întregului sistem). 

Întrucât statele sunt unităţi dominante, securitatea 
națională este o problemă centrală atât în cazul referirii ei la 
stat, cât şi în aplicarea ei mai directă la elementele sale 
etnoculturale şi religioase. Permeabilitatea statelor, atât la ideile 
cât şi la popoarele asociate cu alte state, şterge granițele dintre 
securitatea internă şi cea națională. Dispar astfel distinctiile 
între cetăţeni şi străini, politică internă şi internațională, astfel, 
chiar şi simplul schimb de idei şi de comunicare putând duce la 
amenințări culturale semnificative politic (cum este cazul 
reacției fundamentalistilor islamisti la penetrarea ideilor 
occidentale în lumea arabă). Problemele de limbă, religie şi 
tradiție culturală deţin un loc important în ideea de stat şi pot 
avea nevoie să fie apărate sau protejate în cazul „importurilor” 
culturale, atât de seducătoare de multe ori. Multe conflicte 


actuale au la bază credinţe, cele mai multe rezultând din 
ciocnirea aspectelor religio-politice ale comunităților aflate în 
conflict şi asocierea lor cu politicile guvernamentale. Educarea 
aderentilor în spiritul urii sau adversitatii fata de tot ceea ce 
constituie „lumea exterioară”, în cazul religiilor „militante”, ce 
practică şi un „prozelitism agresiv”, este un fapt real de 
necontestat. Adepții acestor religii pot recurge relativ simplu la 
violența armată pentru a-şi atinge obiectivele politice, culturale 
şi economice, dar ordinea internă şi internaţională trebuie să se 
raporteze la lege şi instituții, la aranjamente, negocieri, 
compromisuri, pe căi raţionale. 

Tendintele au impus un mediu de securitate 
internațional caracterizat de un grad ridicat de fluiditate şi o 
variabilitate din ce in ce mai pregnantă a rezultantei 
relatiilor/interactiunilor diverşilor actori pe scena globală. Acest 
caracter variabil este justificat in multe dintre cazuri, cel putin 
la nivel regional, de reacţiile anumitor actori, reacţii rezultate 
din modul de percepere a acțiunii celorlalţi actori. Nu de puţine 
ori aceste percepții sunt greşite, ceea ce face ca reacţiile ce le 
preced, dacă nu urmează calea civilizată a dialogului şi 
cooperării, să devină surse de tensiuni şi chiar crize ce pot 
afecta în mod semnificativ starea de stabilitate existentă la un 
anumit moment dat în diferitele nivele ale mediului de 
securitate. lau naştere astfel riscuri şi amenințări a căror natură 
poate fi numită de percepție. În ceea ce priveşte dimensiunea 
etnico-religioasă a securității, aceasta este de o importanță 
covârşitoare, pentru că are drept sursă modul în care este 
percepută de o anumită categorie de actori, sau de fiecare actor 
în parte (minorităţi etnice şi religioase, în cazul nostru). 

Din alt punct de vedere, în opinia noastră, religia şi 
etnicul au devenit aspecte majore în evoluția securităţii, pentru 
că sunt aspecte ce sunt percepute ca având influență directă 
asupra suveranității statelor, nu de puţine ori tensiunile crizele 
şi conflictele de natura etnico-religioasă având ataşate 


revendicări teritoriale!, făcând problematică, la nivel extern, 
cooperarea dintre state şi conducând, astfel, la probleme de 
securitate. De asemenea, influența acestora asupra securității a 
fost evidentă şi prin urmările provocate în cadrul intern, după 
cum ne-au demonstrat cazurile Iugoslaviei şi fostei URSS, 
demonstrații mai mult decât explicite pentru modul în care 
aspectele etnice şi religioase au constituit cauze ale degradării 
securității în regiuni de un interes strategic ridicat pentru 
Europa şi comunitatea internaţională în ansamblul ei. 

Deşi multă vreme, în epoca modernă, factorul etnic şi 
cel religios nu au fost considerați adevărate probleme ale 
securității naționale, la momentul în care s-a constatat că aveau 
potențial de a inflama o stare de tensiune sau conflict între 
state, modul de abordare a acestor factori a fost reconsiderat, iar 
acest lucru se întâmplă încă de la sfârşitul anilor *70, din cauză 
că apariția religiei ca trăsătură majoră a unui conflict a fost total 
neaşteptată atât de către mediul academic cât şi de factorii 
decizionali. Primul şoc major a fost la momentul revoluţiei 
islamice iraniene, iar de atunci a început să devină limpede că 
religia, ca factor în conflict, începe să joace un rol important fie 
în provocarea unor conflicte fie în exprimarea lor. Pentru că cel 
mai frecvent, religia apare în conflict precum o marcă a 
etnicitatii. 

Apartinand dimensiunii culturale a securității, factorii 
etnic şi religios capătă o importanță majoră în analiza de 
securitate, spațiul de manifestare al securităţii culturale 
situându-se la nivelul interrelationarii securității individuale cu 
securitatea națională (Fig.1), în sensul că indivizii sau grupurile 
substatale, în cazul nostru grupurile etnice sau religioase, pot 
deveni o problemă de securitate naţională, comportamentul 
acestora  degenerând spre acţiuni teroriste, separatiste, 
revoluționare etc. 


' Am considerat aici teritoriul drept spaţiul fizic în care se exercită 
suveranitatea unui stat. 


Figura 1. Spaţiul de manifestare al dimensiunii culturale a 
securităţii 

O cercetare care să aibă ca temă studiul aspectelor 
etnico-religioase ale securității se înscrie în domeniul 
preocupărilor de aprofundare şi diversificare a cercetărilor 
fundamentale de securitate politico-militară, în context intern şi 
internațional. Totodată, trebuie menționată existența corelării 
acestei teme cu principalele tendinţe din domeniile analizei 
internationale de securitate, dinamizate de procesele 
tehnologice şi de altă natură, la început de secol XXI. De câţiva 
ani buni, în studiul evoluţiei scenei internaţionale, se impune tot 
mai mult o nouă direcţie de cercetare: aceea a trendurilor 
culturale, a formelor de gândire, a modelelor după care se 
dezvoltă fundamentul ideatic într-un anumit cadru cultural. În 
acest fel există posibilitatea de a pătrunde subtil până în 
profunzimea unei anume gândiri, până la „sistemul” de 
elaborare a reprezentărilor şi sugerând astfel motivațiile şi 
resorturile ei subtile, chiar inconştiente uneori, dar existente în 
viaţa indivizilor şi a societăților. 

La ora actuala, intr-un mediu de securitate caracterizat, 
conform majoritatii specialistilor, de schimbari majore, cea mai 
pregnantă tendinţă este de a crea elemente politice, militare şi 
economice stabile la scară globală, pe fondul unei populaţii 
diverse din punct de vedere geografic, etnic, cultural. De aceea, 
această tendinţă trebuie să reprezinte, printre altele, şi valorile 
diversităţii ideologice şi culturale. 

Manifestările de intoleranta în ceea ce priveşte aspectele 
religioase sau etnice constituie surse de instabilitate cu 
precădere la nivel regional, în această perioadă, când procesul 
de globalizare conduce spre formarea unor medii 
multiculturale. În aceste condiții, creşterea influenței unei 
anumite culturi, depăşind spațiul de origine, poate naşte o serie 
de resentimente. Aşa cum am afirmat şi în alte analize 
precedente, cele trei mari religii monoteiste (creştină, islamică 
şi iudaică) pot fi transformate deseori în cauze ale unor 
conflicte, deşi adevărata cauză pare a fi, mai degrabă, 
diversitatea interpretărilor aduse textelor religioase ale fiecărei 
din cele trei religii. Riscul unor conflicte interreligioase există, 
dar nu poate fi ignorată apariția unor tensiuni între denominatii 
mai vaste, cum ar fi susținătorii religiei şi cei ai secularismului, 
influența curentelor seculare asupra vieţii cetăţii înregistrând 
creşteri semnificative în ultimele decenii. Drumul spre conflict 
este uşor de parcurs, pentru că sunt implicate aspecte identitare, 
sensibile la orice influență externă percepută drept agresivă. În 
alte cazuri sunt lezate direct drepturile fundamentale ale 
omului, în special acolo unde ideologiile totalitare încă există, 
în tari din Orientul Mijlociu sau Asia Centrală, de exemplu, 
ceea ce face să existe tensiuni între diferite segmente minoritare 
şi cel majoritar de populaţie. Standardele moderne ale decentei 
umane, respectarea drepturilor omului sunt considerate condiții 
necesare ale unei societăţi democratice, cu un grad ridicat de 
stabilitate. 


1] 


Există opinii ce o plasează drept un factor central, altele 
care consideră că influenţa religiei este în descreştere sau chiar 
lipseşte. Această ultimă părere, conform căreia rolul religiei 
tinde să se diminueze, sau cel putin să îşi îngusteze sfera 
dinspre public spre individual, a dominat ştiinţele sociale cea 
mai mare perioadă a secolului XX. Teorii precum cea a 
modernizării în ştiinţele politice şi a secularizării în sociologie 
şi-au avut originea în furnizarea unei ştiinţe sociale care să 
ofere fundamente rationale, ştiinţifice pentru societate şi 
politică. Acestea ar fi trebuit să înlocuiască fundamentele etnice 
şi religioase ale societății şi politicii de până atunci. 

Dorind să ne îndepărtăm de concepţii greşite, 
deformate, am considerat că cel mai direct mod de a identifica 
rolul religiei în dinamica securității este de a urmări 
interacțiunea sa cu un aspect mai îndelung cercetat”, al scenei 
globale, şi anume factorul etnic. Destul de frecvent religia şi 
etnicul sunt grupate împreună (binomul etnico-religios*), dar, 
pentru a putea evalua corect rolul acestora fiecare factor 
trebuie, inițial, analizat independent, pentru a stabili un cadru 
teoretic al cercetării, în interiorul căruia să analizăm relația 
(raportul) dintre religie, etnie şi securitate. 

Evenimentele istorice ale ultimelor două decenii 
(terorism, conflicte ce au la bază aspecte identitare — etnice şi 
religioase — sau memoria istorică) precum şi apariția unor noi 
tipuri de vulnerabilitate au aprofundat dezbaterile asupra 
securității printre teoreticieni şi factori decizionali deopotrivă. 
Dezbaterea asupra componentelor securităţii şi a modurilor cum 


? Lucrările de specialitate privind conflictele etnice au abundat în ultimii 
zece ani, situația internaţională permiţând dezvoltarea analizei acestui 
aspect. Dacă vom considera numai conflictele din spaţiul fostei Iugoslavii, 
literatura ce s-a ocupat de studiul acestora este extrem de vastă. 

3 În ceea ce priveşte grupurile, termenul etnico-religios va desemna pe 
parcursul lucrării acele minorități etnice care aparțin altor religii sau 
confesiuni decât grupul majoritar. 

se poate realiza securitatea au devenit din ce in ce mai 
complexe şi mai specializate. Elemente integrate unor aspecte 
mai largi, prin modul lor de concretizare pe scena relațiilor 
internaționale au fost considerate în mod special în demersul de 
a trece dincolo de conceptele şi definițiile apriorice care, 
uneori, exclud aspecte importante ce devin vizibile sub forma 
lor concretă de manifestare. Nedorind să dezvoltăm o complexă 
aporie a securităţii, care să înmulțească doar numărul celor 
existente, vom face încă de la început o delimitare clară a 
aspectelor asupra cărora ne vom apleca în continuarea studiului 
nostru, aspecte a căror problemă a fost ridicată relativ recent pe 
scena studiilor de securitate, şi anume aspectele legate de etnie, 
religie. Aceste aspecte au fost cel mai adesea integrate 
dimensiunii sociale a securităţii”, astăzi, credem că este 
necesară sprijinirea inițiativei de a examina configurația, 
profilul cultural al securității, acoperind eventualele breşe 
dintre diferitele abordări ale sale prin examinarea atentă a 
interrelationarii lor, la nivel interdisciplinar, la nivel macro şi 
micro. În acest sens, ştiinţe precum cele politice, ale relaţiilor 
internationale, antropologiei, economiei, dreptului şi 
lingvisticii, pot furniza instrumente utile. Aşa cum este bine 
cunoscut, majoritatea conceptelor de securitate vehiculate astăzi 
în mediul politic şi academic provin din câmpul studiilor de 
securitate. Dacă în perioada Războiului Rece acestea se 
concentrau asupra laturii politice şi militare, acestea fiind 
percepute ca sursele majore de amenințări la adresa statului, 
după încheierea perioadei au apărut noi perspective deschise de 
însăşi desfăşurarea concretă a evenimentelor pe scena relațiilor 
internaționale. Atenția a fost mutată dinspre stat către 
societate/comunitate, analizele fiind orientate în special asupra 
laturii umane: reducerea surselor de suferință, a conflictelor 
violente, concomitent cu îmbunătățirea nivelului de trai al 


4 Vezi Barry Buzan, Popoarele, statele şi teama, Ed. Cartier, Chişinău, 
2000, pp. 130-131 

individului si familiei. În timp ce rolul statului rămâne 
important, aprofundările teoretice care au urmat Războiului 
Rece au încercat să impună ideea că rolul statului în teoriile 
despre securitate nu mai este unul central. 

Astăzi, securitatea este abordată din perspective 
alternative: riscurile economice, de mediu, cele privind 
sănătatea, ca gi relația dintre securitatea individuală şi cea a 
comunității au aprins dezbaterile asupra conceptului de 
securitate. Susținătorii acestor noi abordări argumentează că 
statul nu mai poate întotdeauna furniza securitate cetățenilor săi 
si, mai mult, îşi poate pune chiar în pericol proprii cetățeni. În 
acest sens, suntem de părere că relațiile de putere create în 
interiorul statului, dar si cele create in exterior, ne pot conduce 
către considerarea unui caracter mai extins al conceptului, 
permitandu-ne noi căi de abordare, şi anume conturand ideea ca 
securitatea poate fi considerată drept construcție socială”. 
Termenul desemnează cel mai adesea o entitate integrată 
sistemului social, construită de către indivizii unei culturi sau 
societati/comunitati, aceasta existând pentru că acei indivizi 
sunt de acord să se comporte ca si cum ar exista, sau să respecte 
anumite reguli sau convenții. Exemple de construcții sociale 
sunt numeroase: bani, titluri, guverne, naționalitatea, 
universități, corporații etc. Deşi aprins dezbătute, construcțiile 
sociale pot cuprinde: limba, clasa socială, religia, moralitatea. 


5 Peter L. Berger şi Thomas Luckmann au fost primii autori ce au folosit 
sintagma în titlul lucrării „Construcția socială a realității”, publicată pentru 
prima oară în anul 1966, ultimii 40 de ani propulsând termenul în curentul 
principal al stiintelor sociale. Conform autorilor, conceptul central al 
construcției sociale este faptul că diferiți actori ce interacționează într-o 
formă de sistem social, tind să dezvolte, în timp, tipare, sau reprezentări 
mentale ale acțiunilor celorlalți, acestea putând deveni învederate prin 
„interpretarea” unor roluri pe care aceşti actori le joacă în relație cu ceilalți 
actori. Atunci când aceste roluri devin accesibile şi pentru ceilalți membri ai 
societatii/comunitatii respective, acest tip de relație devine institutionalizat. 

3. RELIGIA - ABORDARE CONCEPTUALĂ 


Secolul XXI va fi religios sau nu va fi deloc. Se repetă 
aproape obsesiv această formulă, ori de câte ori se discută 
despre religie. Ce înseamnă „religiosul” lui Malraux? Discutăm 
despre religie sau despre spiritualitate? Sau să privim religia 
drept un fenomen social integrat în dezvoltarea globală a 
societăților, a cărui influență puternică asupra societăţii este 
legată de conştiinţă şi convingeri umane fundamentale? 

Pentru a putea răspunde cât mai bine unor asemenea 
întrebări, va trebui să aruncăm o privire mai atentă principalelor 
religii ale lumii cu însuşirile lor fundamentale şi acțiunilor 
religioase care sunt inițiate dinspre ele. 

Deşi nu există o definiție universal acceptată a religiei, 
există organisme internaţionale” care au încercat să furnizeze 
cel putin câteva direcții ajutătoare în acest sens. 

Astfel, în articolul 1A (2) al Convenţiei din 1951 sau al 
Protocolului din 1967 privind Statutul refugiaților se iau în 
considerare trei aspecte de bază în ceea ce priveşte religia. 
Aceste aspecte sunt legate de trei acceptiuni ale religiei: 

1. religia ca şi credință (aici poate fi inclus şi 

ateismul) 

2. religia ca identitate 

3. religia ca mod de viata 

1. Religia ca şi credință include credinţe teiste, non- 
teiste şi atee. Astfel, religia este privită ca un set de convingeri 
(valori) despre divinitate şi viaţa de apoi, cu aspecte legate în 
principal de destinul spiritual al omenirii. 

2. Religia ca identitate. Din această perspectivă 
convingerile teologice au mai puțină greutate, primând, însă, 


€ Comentariul general adoptat de Comitetul Drepturilor omului, la articolul 
40, paragraf 4, al ICCPR ; Undoc.CCPR/C21/Rev1/ADD4, 27 sept.1993, 
para.2 (adoptat la 20 iulie 1993). 

apartenenţa la o comunitate ce împărtăşeşte credinţe, ritualuri, 
etnicitate, naționalitate sau origini comune. 

În acest caz trebuie acordată o atenţie specială relaţiilor 
pe care aceste grupuri le dezvoltă cu grupuri diferite pentru că, 
în mod frecvent, pot percepe învățăturile religioase ale 
„celorlalți” ca o ameninţare la propria identitate. 

3. Religia ca mod de viaţă. Din acest punct de vedere 
religia trebuie considerată aspectul vital prin care se face relația 
cu restul lumii. 

Religia devine o marcă identitară, adeseori exteriorizată 
prin portul unor obiecte vestimentare caracteristice, atitudine 
repulsivă vizavi de serviciul militar sau jurăminte legate de 
acesta, practici şi sărbători religioase specifice. Toate aceste 
semne exterioare particulare pot apărea deviante pentru cei care 
nu împărtăşesc aceeaşi religie, dar pentru membrii comunității, 
de cele mai multe ori, reprezintă nucleul doctrinar al religiei 
lor. 

Etnia, limba, obiceiurile culturale, fiecare în parte sau în 
combinaţie, pot servi ca marcă a identităţii. Astfel, un grup 
poate considera că are autorizaţia divină, prin religie, să declare 
superioritatea limbii sau tradițiilor sale culturale în dauna 
altora. 

Trebuie precizat, din start, că nu există religie în 
general, ci religii concrete, determinate, manifestate într-un 
anumit timp istoric, într-un anume cadru spaţial, socio-uman, 
diferit de la un popor la altul, de la o etnie la alta. Poate, tocmai 
de aceea, este greu să dăm o definiție a religiei, aceasta având 
în evoluția sa istorică sensuri diferite, după faptele 
semnificative din viata societății. Religia poate însemna 
principii morale, rituri, dar şi modul de a gândi şi a trăi sacrul, 
propriu unui grup, conform identităţii sale culturale. 

Pentru a avea imaginea de ansamblu, cât mai clară 
asupra celor enunțate mai devreme, vom folosi reprezentarea 
grafică a tensiunilor şi conflictelor din Europa, translatate de pe 

o hartă politică pe o hartă reprezentând ariile de extindere ale 
principalelor religii şi confesiuni pe continent, obţinând, astfel, 
următoarea imagine: 


m State membre UE 


Pi Conflicte in desfăşurare, pen A 
fx Conflicte în desfăşurare, mind 


ie Conflicte în desfăşurare, cu 


> State membre NATO 


cu tendinţă de manifestare = 
violentă ? sc 
m 


manifestări violente izolate 
şi de slabă intensitate 


manifestări violente — 
conflicte armate — de mare 


intensitate PA pomana a; 


Catolicism a oe Le WS 

Ortodoxie + E “m a 
Protestantism 
Islam sunnit 


Islam shiit — acei oe a SS mk P 


Figura 2. Harta principalelor religii în Europa 


Contextul astfel creat ne obligă spre a ne concentra mai 
mult asupra valentelor acordate conceptului de „religie”. Astfel, 
cuvântului „religie” îi sunt asociate două etimologii latine: una 
este cea derivată din verbul ,,relegere” (a reveni în urmă prin 
lectură, cuvânt, gândire, a reculege), care sugerează legătura cu 
trecutul, cu o tradiție. Religia devine astfel aducerea aminte a 
unui trecut, actualizarea permanentă a acestuia. Cealaltă 
etimologie provine din ,,religare” şi are sens de „a lega”, „a 
fixa”, asa cum se întâmplă în multe regiuni ale lumii: religia 
uneşte, construieşte şi fundamentează liantul (coeziunea) 
social(a). Coeziune socială care, pe lângă componența 

religioasă, dispune şi de aportul limbii, al tradiției istorice şi al 
ataşamentului de un anumit teritoriu. Rezultă de aici o cultură 
comună, modele şi norme de comportament unitare. 

Vom reproduce în continuare unele definiții ale religiei 
aşa cum apar ele în dicţionare sau în viziunea unor personalități 
sau specialişti ai domeniului: 

a) The Concise Oxford Dictionary - religia „este 
recunoaşterea de către om a unei puteri conducătoare 
supraomenesti şi în special a unui Dumnezeu personal 
îndreptățit a i se da ascultare”. Interpretarea strictă a acestei 
definiții ar avea însă ca şi concluzie nerecunoaşterea religiilor 
politeiste. 

b) În ,,Webster’s New World Dictionary” religia este 
definită ca „orice sistem specific de credințe şi închinare care 
implică adesea un anumit cod etic şi o filosofare”. Punctul slab 
al acestei definiţii este acela că exclude religiile care nu 
practică închinarea dar surprinde corect două componente 
importante ale religiei: (1) credinţa şi închinarea într-o/la o 
zeitate sau zeități; (2) comportamentul etic fata de alte 
persoane. Aceste componente sunt surprinse şi în Matei 22:36- 
39: „36. Învăţătorule, care este marea poruncă în Lege? 

37Jar El i-a răspuns: Să iubeşti pe Domnul 
Dumnezeul tău din toată inima ta, din tot sufletul tău şi din 
tot cugetul tău. 

38. Aceasta este marea şi întâia poruncă. 

39. lar a doua, asemenea acesteia: Să iubeşti pe 
aproapele tău ca pe tine însuți”. 7 

Hall, Pilgrinn şi Cavanagh, pe de altă parte, considerau 
religia ca fiind „expresia simbolică a ceea ce omul afirmă 
deliberat ca fiind de o valoare inestimabilă pentru el”. 


7 Noul Testament, versiune revizuită, redactată şi comentată de Bartolomeu 
Valeriu Anania, ediţia a doua revizuită şi îmbunătăţită — Editura Institutului 
Biblic şi de Misiune al Bisericii Ortodoxe Române — Bucureşti — 1995. 

Karl Marx: ,,Religia este suspinul individului suprimat, 
inima unei lumi fără inimă şi sufletul unor situații fără suflet. 
Este opiumul poporului”. 

Don Swenson defineşte religia în termeni de sacru: 
„Religia este experiența individuală şi socială a sacrului care 
este manifestat în mitologii, ritualuri, ethos şi integrat într-o 
comunitate” sau organizatie”.'° 


j Irving Hexam, „By Religion I Mean...”, 


http//www.acs.ucalgary.ca/~nurelweb/concise/rel.html. 
” Biserica este forma de institutionalizare a religiei, ca expresie de 
organizare a legăturilor vieţii spirituale cu viata materială, ceea ce in 
practică a creat un echilibru instabil între biserică şi stat. 
La singular, biserica desemnează totalitatea celor ce mărturisesc cu 
Apostolul Petru: „Tu eşti Hristosul, Fiul lui Dumnezeu celui viu”(Mazei 
16:16). Această mărturisire este „piatra? pe care Isus a spus că va zidi 
Biserica Sa, Corpul celor care s-au convertit în Hristos, s-au botezat în 
numele treimii şi îl urmează pe Isus în sânul unei comunități disciplinate. 
Există o singură Biserică, deoarece există un singur Domn, o singură 
credință, un Botez unic (Efeseni 4, 5). Isus este capul Bisericii, aceasta fiind 
trupul său (Coloseni 1, 18), iar creştinii membre ale trupului (Romani 8:5). 
La plural, bisericile sunt adunările creştinilor într-un anumit loc pentru a 
comemora pe Isus şi a celebra Euharistia (Evanghelia) în ziua de duminică. 


Pavel numeşte astfel comunităţile locale de creştini: „Biserica lui 
Dumnezeu care este în Corint” (J Corinteni 1,2). Biserica este 
sobornicească, ecumenică, universală, adică deschisă tuturor, destinată să 
cuprindă întreg pământul. 

Biserica poate fi considerată sub mai multe aspecte: 
- ca societate vizibilă şi realitate juridică, condusă de o ierarhie; 
- ca prezenţă eternă a lui Hristos in lume şi a Corpului mistic; 
- ca împărăție a lui Dumnezeu, instaurată în lume cu misiune 
universală în timp şi spaţiu; 
- ca formă de confesiune specifică. 

Revenind la sensul cuvântului biserică — derivat etimologic din grecescul 
latinizat „Basileus — Basilica”, sau Eclesia — din exx4nora (ecclesia) - el s- 
a îmbogăţit semantic, nefiind uniform conservat de-a lungul timpului. A fost 
folosit încă din perioada patristică cu înțelesuri diferite legate însă de 
înțelesul precreştin de adunare de persoane convocate disciplinat. 

3.1. Funcţiile religiei 


Din punct de vedere funcţional, religia poate fi 
considerată o forță pozitivă. Ea are funcţii sociale relevante, 
existând în diferite forme în orice societate. 

Religia asigură coeziunea socială, prin ansamblul de 
idei, valori şi norme necesar oamenilor pentru a-şi forma o 
identitate comună. Este liantul unui grup, oferind un ansamblu 
de valori comune. Un exemplu elocvent este religia iudaică, ce 
a permis evreilor, trăind separați în diferite regiuni şi culturi 
timp de secole, să-şi păstreze identitatea prin idei şi practici 
religioase comune. 

Întrebările în legătură cu existența umană, scopul 
existenței umane, îşi găsesc răspunsuri în religie, emoțional 
oferind un sens în viata. Este de fapt şi singura ,,institutie” 
socială care încearcă să rezolve aceste probleme. 


Termenul s-a generalizat apoi în sens teologic în creştinism, urmând 
spiritul Noului Testament în care biserica este „asociaţia credincioşilor uniți 
în mărturisirea integrală a aceleiaşi credințe prin participarea la aceleaşi 
taine religioase, la supunerea față de o autoritate comună”. 

În organizarea societăţii creştine, institutionalizarea bisericii a parcurs 
evolutiv: 

1. faza de comunitate apostolică delimitată în gh/ (comunitate în sânul 
lui Israel) 

2. faza divulgativă de diseminare ebraică în lumea elenică, pe doctrina 
Nou Testamentară 

3.faza de universalitate a credinței, cu postulat pentru întregul 
imperiu cu organizarea misiunilor spre paganes (locuitori ai satelor), chiar şi 
în afara Imperiului Roman. 

Locul de cult face parte din teologia sau comunicarea simbolică, scoțând 
în evidență corespondenţa dintre ritual, structură, instituţie bisericească şi 
realităţile divine. Este un semn al prezenței divine, în el aflându-se crucea 
răstignirii. De aceea există principiul inaltarii într-un anumit loc, al 
organizării spațiului liturgic, al arhitecturii şi iconografiei bisericeşti. 

19 Don Swenson, “Society, Spirituality and the Sacred: A Social Scientific 
Introduction”, Broadview Press — ianuarie 1999. 

Religia poate avea funcţia de control social, pentru că, 
deseori normele societății au la bază idei religioase. Legile, 
cum sunt cele ce interzic crima şi furtul, capătă pe lângă forţa 
legală şi o forță morală - sursa fiind în „Cele 10 porunci”, au 
legitimitate sacră. La fel, dreptul divin de exercitare a domniei 
la regi. În Islam, legea (sharia) îşi găseşte sursa în Coran. 

Religia oferă, totodată, sprijin afectiv şi psihologic, 
alinare, de care omul are nevoie pentru a supravieţui într-o 
lume complexă şi nesigură. Acest sprijin este util în perioadele 
de criză, cum ar fi moartea unei persoane apropiate. Religia dă 
un scop morţii şi oferă un ansamblu de practici rituale pentru 
doliu (,,priveghiul” la creştini, „şina” la evrei), care au rolul de 
a ameliora suferința celor rămaşi în viata. 


3.2. Tipuri de religie 


Supranaturalismul — formă de religie ce recunoaşte 
existența unor forte supranaturale care influențează 
evenimentele umane atât în bine, cât şi în rău. Nu e vorba de zei 
sau spirite, ci de forte supranaturale impersonale. 

Animismul — sau credinţa în prezenţa spiritelor în lume, 
acestea putând exista în oameni sau orice ființe din lumea 
naturală (animale sau chiar vegetale). Spiritele pot fi invocate 
prin practici rituale magice. Formă religioasă caracteristică 
triburilor, cu precădere în Africa. 

Teismul — credința în existența zeilor care trebuie 
venerati şi cinstiți. Teismul are două forme: politeism şi 
monoteism. 

v politeismul — este credința în existența mai multor 

zei. De obicei, există un zeu mai puternic, un zeu 


al zeilor. 
v monoteismul — sau credința într-un singur zeu. In 
prezent religiile monoteiste — iudaismul, 


creştinismul sau islamul — au, împreună, un număr 

de adepți mai mare decât orice altă formă de 
religie. 
Idealismul transcendent — se bazează pe principii 
sacre de idei, cu scopul perfecționării spirituale, ființei umane 
(budismul). 


3.3. Principalele religii ale lumii 


__ INSPIRATE DE 
ÎNVĂŢĂTURILE LUI 


SHINTOISM 


CONFUCIANISM 
BUDISM 


DAOISM 


CONFUCIANIS. 
BUDISM 


Figura 3. Principalele religii ale lumii 


Fiecare religie are, in grade variate, caracteristici ce pot 
fi catalogate drept pozitive şi negative sau paşnice şi agresive. 
Mai mult, există întotdeauna valori care sunt comune. Dintre 
principalele religii amintim aici: 

1. CREȘTINISMUL este cea mai răspândită religie din 
lume, simbolul central fiind Isus Hristos, Mântuitorul lumii şi 
garantul Învierii. Dezvoltat din iudaism, creştinismul are parte 
de o sciziune, Marea Schismă din secolul XI, care duce la 
apariția celor două biserici majore: Biserica Romano-Catolică 

şi Biserica Ortodoxă. In secolul XVI, Reforma, inițiată de 
Luther, creează o noua sciziune - de data aceasta în sânul 
Bisericii Catolice - şi duce la apariţia protestantismului, care se 
rupe de Roma. Spiritul Reformei a impulsionat dezvoltarea a 
numeroase confesiuni în cadrul protestantismului, acest proces 
continuându-se până în ziua de azi. 

Diferenţele!! majore între Catolicism şi Ortodoxie par a 
fi de origine doctrinară şi constau în: 

- dogma Filioque (qui ex Patre Filioque procedit - 
care de la Tatăl la Fiul purcede), după care Duhul Sfânt 
purcede de la Tatăl „şi de la Fiul”. Pentru Catolicism, Filioque 
ar fi o explicare şi o clarificare a doctrinei despre Duhul Sfânt, 
formulată la al II-lea Sinod ecumenic de la Constantinopol 
(381d.H.), care, pentru a contracara erezia lui Macedoniu, a 
reafirmat expresia folosită de Ioan, „care de la Tatăl purcede” 
(loan 15, 26). Ortodoxia vede în aceasta o schimbare a 
doctrinei biblice despre o singură purcedere cu doctrina despre 
„dubla purcedere”, de neacceptat din punct de vedere al 
învățăturii despre Treime; 

- primatul episcopului de la Roma asupra Bisericii 
universale şi infaibilitatea papei; 

- doctrina sacramentala, în special caracterul 
indelebil al hirotoniei şi mirungerii, natura Tainei cununiei şi 
consacrarea euharistică prin epicleză; 

- zămislirea — fără — prihană a Fecioarei Maria (la 
care, în 1950, se adaugă o nouă dogmă despre înălțarea la cer 
cu trupul a Maicii Domnului); 

- învăţătura despre purgatoriu şi judecata 
particulară. 

Toate aceste diferenţe nu au un sens radical, putând fi 


evidentiindu-se în mod clar mai degrabă ca o întreagă viziune 


'' Yves M.J.-Congar, Chretiens desunis, Principes d'une <Oecumenisme> 
catholique, Paris Editions du Cerf, Paris,1937. 

ecleziologică decât ca simplă diferență doctrinară - mai ales 
după Conciliul II Vatican (1959) — unde s-a reafirmat cu 
vigoare că primatul papei este o structură indispensabilă 
unității Bisericii universale”. 

Acest lucru ar însemna unitate şi centralizare prin 
structura juridică a Bisericii, şi nu prin consens sau 
conciliaritate. 

Protestantismul, în încercarea sa de a reforma teologia 
scolastică şi a Bisericii Catolice, a avansat câteva doctrine 
confesionale specifice: 

- autoritatea cuvântului lui Dumnezeu; împotriva 
doctrinei catolice - conform căreia Biblia şi Tradiţia sunt 
izvoare şi norme ale credinței, egale şi paralele, Tradiţia fiind 
singurul interpret legitim si infailibil al Bibliei — 
protestantismul respinge tot ceea ce nu are o bază clară în 
Biblie. Între protestant şi Biblie nu pot sta forme de 
intermediere ca Tradiţia, autoritatea papei sau Biserica. 
Recunoaşterea lui Dumnezeu ca Domn al istoriei reprezintă una 
din principalele idei ale protestantismului; 

- mântuirea prin harul lui Dumnezeu sau 
justificarea numai prin credință; credinciosul este iertat de 
Hristos prin jertfa Sa de răscumpărare, nu prin faptele sale. 
Credinţa înseamnă acceptarea acestui dar al iertării pe care 
Dumnezeu îl oferă în numele lui Hristos. Faptele nu sunt o 
condiţie a justificării sau un plus la credință, ci o dovadă a 
îndreptării. Mântuirea nu se referă atât la responsabilitatea 
omului, cât la planul imuabil al lui Dumnezeu, care lucrează în 
istorie în mod liber; 

- biserica invizibilă, adică poporul ales, este cunoscută 
doar de Dumnezeu. Laicii au dreptul să citească Biblia, iau 
parte la conducerea comunităţii şi la cult. În viziunea 


2 D, Popescu, Ecleziologia romano — catolică după documentele celui de-al 
doilea Conciliu de la Vatican şi ecourile ei în teologia contemporană (teza 
de doctorat), în Ortodoxia, XXIV (1972), nr. 3, pp.325 — 457. 

protestanta, Biserica este sub judecata lui Dumnezeu, intr-un 

continuu proces de înnoire („semper reformanda”). 

- învăţătura despre natura păcatului. Reforma a pus 
accent pe vina şi păcătoşenia omului şi pe umanitatea lui Adam, 
care e lipsită de har, şi nu pe umanitatea nouă în Hristos. 
Aspectul ontologic şi cosmic al răscumpărării este minimizat. 
Restaurarea omului este relativă, pentru că el rămâne 
întotdeauna justificat şi păcătos în acelaşi timp. Acesta este şi 
motivul pentru care etica protestantă pune un puternic accent pe 
pietatea personală. 

2. IUDAISMUL poate fi considerat prima religie 
monoteista a lumii. Iahve (Iehova) este Dumnezeul care a făcut 
un „legământ” cu poporul evreu prin intermediul lui Avraam, 
fondatorul religiei. Evreii erau, astfel, „poporul ales” să ducă 
cuvântul Domnului şi altor popoare; în schimb, Iahve va avea 
grijă de poporul Său. Ca şi în cazul creştinismului, şi în iudaism 
au avut loc sciziuni, din cauza diferențelor în interpretarea 
religioasă. 

3. ISLAMUL. 

Trăsături caracteristice: 

- componente sociale, redistribuire; 

- războiul sfânt, JHADUL; 

- formează comunităţi religios — politice (UMMA); 

- negarea frontierelor rasiale. El urmează directivele unei 
„internaţionale”, întemeindu-se pe ideea de stat divin 
(islamul trece fără dificultate peste hotare naturale şi 
organice - în special neamurile); 

- permite misticismul; 

- face distincție între DAR-AL ISLAM (regiunea 
credincioşilor) şi DAR-AL HARB (regiune de luptă). 

Datorită expansiunii sale agresive şi implicării în 
terorismul internațional, asupra islamului s-au făcut foarte 
multe studii, în special asupra aspectelor islamismului (termen 
care desemnează islamul ce are conotaţii politice; a nu se face 

confuzia cu islamul care desemnează religia), una din concluzii 
fiind că islamul este incompatibil cu valorile societăților 
liberale, cu democraţia, pentru că în comunitățile islamice nu 
poporul este stăpân. Stăpână este voința Domnului aşa cum 
apare în shari’a, legea supremă formulată de Coran şi de Sunna 
Profetului. Opinia majorităţii poate constitui baza pentru 
exercițiul legitim al autorităţii politice în statul islamic, însă 
numai în condițiile în care recunoaşte şi poate fi încadrată în 
normele legii shari'a. Deci, acţiunile politice au legitimitate 
numai dacă sunt bazate pe legea shari’a. Valorile fundamentale 
în islam tin atunci de respectarea normelor legii shari'a, nu de 
cele ale democrației. 

4. Shintoismul sau „calea zeilor” este o religie apărută 
în Japonia, în perioada prefeudală, caracterizată prin animism, 
venerarea unor divinități ale naturii, cultul strămoşilor, al 
eroilor şi al mikadoului. Devine religie de stat între 1868-1945. 

5. Hinduismul este, ca religie, greu de definit, 
deoarece nu are un cod religios, dogmă sau credință comună 
tuturor credincioşilor. Nu are un sistem filozofic unic, nici un 
cult uniform sau o carte sfântă, ca de exemplu Biblia creştină. 

Această religie nu cunoaşte „dogme” şi nici „misiune”. 
Hindus este acela care s-a născut într-o castă. Hinduismul a 
conservat şi transmis, de-a lungul secolelor, într-o formă 
religioasă, doctrina castelor, a grupurilor sociale închise, cu un 
rol esențial in viata socială şi spirituală a individului. Cultul 
hindus se bazează pe un amalgam de rituri şi ceremonii, modele 
comportamentale pentru credincioşi, lăsând însă acestora o 
largă libertate în ceea ce priveşte concepțiile cu caracter 
filozofic. 

Toleranta religioasă este dublată de capacitatea 
hinduismului de a asimila elemente ale altor religii. 
Dezavantajul este imposibilitatea unificării religioase a Indiei. 
Trăsăturile caracteristice sunt „KARMA” (destinul) şi 
„DHARMA”(eliberarea). 

6. Budismul a apărut in India, în secolul VI î.H., 
inițiatorul fiind Buddha („cel deşteptat”). Potrivit învățăturilor 
budiste, viata este un şir de suferințe care îşi au originea în 
dorințele umane, îndreptate către plăcere. Răspunsurile la 
problemele lumii se găsesc - potrivit viziunii budiste - în 
schimbarea personală şi dezvoltarea unui nivel superior de 
spiritualitate. 

7. Confucianismul. Confucianismul este unul din cele 
mai largi curente de idei sociale din China, pune un accent 
deosebit pe respectarea tradițiilor şi cultul strămoşilor. 

Nu se defineşte ca religie în sens strict al cuvântului. 
Prin caracterul său de ansamblu, confucianismul este o doctrină 
etic-politică. În centrul acestei doctrine se află ideea de 
conducere armonioasă a statului şi societăţii, condiționată de 
,autoperfectiunea” personalității. Centrul de atenţie este 
îndreptat spre stabilirea subordonărilor ierarhice în familie şi 
societate, potrivit principiului funcției şi poziției ocupate şi 
vârstei. 

4. ETNIA — VALENȚE CONCEPTUALE 


Etnia (derivat savant din grecescul ethnos - rasă, popor, 
naţiune, trib -, reinventat la sfârşitul secolului al XIX-lea de 
Vacher de la Pouge), deşi nu are definiţie clară, desemnează un 
grup uman care se reclamă de la o origine comună, posedă un 
nume (etnonim) şi o tradiţie culturală comună. Membrii săi au 
conştiinţa faptului că împărtăşesc aceeaşi limbă, acelaşi 
teritoriu şi aceeaşi istorie. 

În loc să substantivăm etnia, trebuie să o privim mai 
curând în dimensiunea ei relationala. Minoritățile etnice de la 
ora actuală (indienii şi negrii din America, imigranții africani şi 
asiatici din Franța, țiganii fără nicio bază teritorială), sunt 
stigmatizate ca actori de rang secundar în viata economică si 
politică a naţiunii de rezidență, eventual ca urmare a unui 
fenomen de tip diaspora. Diferenţa lor constituie, uneori, un 
enunț de excludere sau poate genera comportamente 
discriminatorii care au drept contrapartidă, dacă nu luptă 
armată, cel putin revendicări vizând obținerea unor garanţii 
juridice pentru egalitatea în drepturi. Faptul de a califica drept 
etnic un astfel de conflict nu indica de multe ori decât 
tendințele etnocentriste ale anumitor percepții. 

Este la fel de fals să considerăm că toate etniile sunt 
vestigii ale unei epocii ancestrale (multe etnii africane apar 
totuşi pe hărți care datează încă din secolul al XVI-lea), pe cât 
este de eronat să le identificăm cu triburi (subdiviziuni ale 
etniei) sau cu națiuni, pentru că le lipsesc caracterele politice, 
instituționale şi sociale ale acestora din urmă. Conform 
ideologiei germane şi teoriei etnice a naționalităților, națiunea 
ar fi o comunitate naturală; din perspectiva franceză, ea este o 
construcție politică ce posedă un stat de drept susținut de 
ficţiunea monoetnică. Dacă vom vorbi despre formaţiuni 
sociale, nu vom afla nimic despre frontierele geografice sau 
culturale ale etniilor, nici despre criteriile de autovalorizare. 

Stim, totuşi în ce măsură sunt obligate societățile moderne sa 
tina cont de etnicitate in relatiile intelectuale (vezi cazul fostei 
Iugoslavii, revendicările bascilor şi ale corsicanilor). Cand vine 
vorba despre tensiuni etnice, jurnalistii contemporani prefera sa 
folosească pentru Europa termenii larg acceptaţi de popor şi 
națiune, iar populaţiile dominante aflate în situaţii dificile acuză 
uneori discursurile etniciste îndreptate împotriva lor. 

O altă abordare presupune considerarea conceptului de 
etnicitate. Astfel, într-o lucrare de sinteză bine fundamentată, 
Philippe Poutignat şi Jocelyne Streiff-Fenart notează că primele 
utilizări atestate ale cuvântului “ethnicity” datează din anii 
1940". Mai exact, este înregistrată utilizarea lui de către Lloyd 
Warner în 1941, în Yankee City Series, pentru a desemna 
apartenența la un alt grup decât cel al anglo-americanilor 
(natives). Conform acestuia, etnicii nu prezintă caractere fizice 
(rasiale) clar distinctive, ci doar diferențe culturale (limbă, 
religie, cu referințe la alte tari decât SUA) fata de modelul 
anglo-saxon protestant dominant. Devianti față de norma 
majoritară, ei sunt, într-un anumit fel, subordonati, iar 
subordonarea lor tine de singularitatea lor. Raportul de 
dominare este astfel parte integrantă a producerii etnicitatii 
(Werner Sollors a arătat că utilizarea modernă a acestui termen 
concordă cu cea antică: în Grecia, termenul ethnos desemna 
popoarele barbare sau pe grecii care nu erau organizaţi în 
oraşe-state, iar tradiția ecleziastică a secolului al XIV-lea 
desemna prin ethnicus faptul de a fi păgân, adică nici creştin, 
nici evreu!*). 

Asupra etniei, ca subiect de studiu, cercetările s-au 
intensificat, având în vedere faptul că interesul pentru 
identitatea etnică şi națională s-a mărit. 


B Poutignat Fhilippe şi Streiff-Fenart Joceline, Théories de l'ethnicite suivi 
de Frederik Barth, Les groupes ethniques et leurs frontieres, 1995, p. 22. 

ii Beyond Ethnicity. Consent and Descent in American Culture, New York, 
Oxford Universitz Press, pp. 20-39. 

Asa cum sublinia Thomas Eriksen”, datorită ultimelor 
evoluții pe scena internațională, în special în ceea ce priveşte 
dezvoltarea proceselor de globalizare, s-a observat faptul că 
etnia şi naționalismul par incompatibile cu timpurile moderne, 
şi vor dispărea treptat, pe măsură ce construcția „satului global” 
devine din ce în ce mai concretă. 

Evident, că manifestările deviante legate de religie, 
etnie şi nationalism nu aveau cum să dispară brusc, aşa cum se 
prezicea, iar anii *90 ai secolului XX au demonstrat chiar o 
revenire în forță a acestora. Astfel, în anul 1991, 35 din 37 de 
conflicte armate se derulau puteau fi caracterizate drept 
conflicte interne'®, implicând în diferite grade grupuri de 
factură etnică. 

Care ar putea fi explicaţiile pentru o asemenea revenire 
în forță a acestor manifestări, ce factori le pot influența? 

Din punct de vedere structural unul dintre factori este 
cel al colonialismului, mai exact prăbuşirea structurilor 
colonialiste. Astfel de structuri sunt caracterizate adesea de un 
grad ridicat de diversitate culturală (India, Noua Guinee) 
datorită modului de acţiune al fostelor puteri coloniale ce au 
creat structuri prin divizare teritorială a unor spații bine definite 
de către grupurile culturale rezidente în acele spaţii. Trebuie să 
fim de acord că imperii precum cele create de puterile coloniale 
europene (Marea Britanie, Franţa, Olanda) sunt construcții 
multiculturale, înglobând diversele culturi ale celor cuceriti. 
Acţiunile artizanilor acestor construcții erau, de cele mai multe 
ori, îndreptate în direcția consolidării puterii statului, ceea ce a 
făcut ca interesul pentru construcția unei naţiuni puternice — în 


'SEriksen, Thomas Hylland, “What is ethnicity?”, Ethnicity and 
Nationalism: Anthropological Perspectives. London, UK: Pluto Press, 1993, 
pp. 1-17 
lé Au existat, de asemenea, conflicte interne non-violente, cum a fost cazul 
mişcării de independență a nativilor francezi din provincia Quebec a 
Canadei. 

sensul unei cetăţenii care să reprezinte o cultură sau o limba — 
să fie minim, chiar inexistent. Tocmai de aceea unele acțiuni au 
fost considerate ca fiind îndreptate împotriva popoarelor 
colonizate, ceea ce a dus la cultivarea a sentimentelor etnice şi 
naționaliste. De aceea, în mod frecvent statele ce şi-au cucerit 
independența după retragerea puterilor coloniale, au avut 
dificultăți în a gestiona eficient unificarea populațiilor din 
interiorul propriilor frontiere”. 

Conflictul religios din Irlanda poate, de asemenea, fi 
considerat drept unul având şi cauze etnice ce provin din 
colonialism, pentru că, înainte de înființarea celor 13 colonii 
americane, Irlanda a fost prima colonie britanică. Sunt deja 
cunoscute manifestările purtate de-a lungul secolelor de către 
nativii irlandezi împotriva conducerii britanice. Presiunile 
îndreptate asupra guvernului britanic de a acorda independența 
insulei au crescut continuu, până în anul 1921 când s-a obţinut 
o independență limitată. Dar presiunile au persistat, în ideea 
instituirii unei autoguvernări în Irlanda, presiuni ce au 
întâmpinat rezistența protestanților din nord, care doreau 
menținerea uniunii cu Marea Britanie. Temerile lor erau 
constituite de faptul că vor fi integrați într-o Irlandă majoritar 
catolică unde libertatea lor religioasă ar fi avut de suferit. 
Acesteia i s-a adăugat şi aceea că starea economiei în celelalte 
regiuni ale insulei se situa la un nivel precar în comparație cu 
regiunea din nord. Cei mai multi dintre catolicii ce trăiau aici, 
însă, doreau independenţa şi o Irlanda unită. Conducerea 
britanică a hotărât ca insula să fie împărțită în două părți: cele 
şase ținuturi din nord să rămână unite cu Marea Britanie, iar 
celelalte douăzeci şi şase să fie independente. Această decizie a 
declanşat conflictul între nationalistii ce nu doreau divizarea 
insulei şi cei care o agreau. La acel moment protestanții 


17 Aşa a fost cazul sângerosului război civil din Nigeria din perioada 1967- 
1968, care s-a încheiat cu apariţia statului Biafran, a cărei existenţă a fost, 
însă, scurtă (1967-1970). 

constituiau majoritatea de 2/3 din totalul regiunii, 
transformându-se din parte minoritară în parte majoritară. 
Declaraţia întâiului prim-ministru al Irlandei de Nord, care 
afirma „un parlament protestant pentru un popor protestant” 
contrasta puternic cu starea de fapt din Republica Irlanda, care 
era în majoritate covârşitoare catolică, interpretarea ei având ca 
rezultat discriminarea catolicilor în ceea ce priveşte locuinţele, 
locurile de muncă şi reprezentarea politică. Unioniştii au 
început să domine în consiliile locale. Cauzele acestei 
discriminări au fost justificate de unionişti prin refuzul multor 
catolici de a coopera cu statul format, ceea ce însemna că 
existența noului stat era amenințată de o minoritate subversivă. 

Situaţia s-a stabilizat, în ultimii ani, printr-un proces de 
pace încheiat prin semnarea Acordului de la Belfast, pe 10 
aprilie 1998. Dintre realizările notabile rezultate în urma 
încheierii acordului, menționăm formarea Parlamentului 
Irlandei de Nord, dar şi anunţul IRA! din octombrie 2001 care 
initia procesul de dezarmare. 

Al doilea factor major poate fi considerat modul de 
reconfigurare a noilor state post-coloniale. Comunitatile şi 
grupurile etnice, care până atunci erau denumite “triburi”, 
“aborigeni”, odată cu câştigarea independenței de către statul 
nou creat, devin “minorităţi etnice”. Cel mai cunoscut exemplu 
în acest caz este cel al kurzilor, care au rezistat, până acum, 
oricărei încercări de asimilare de către statele pe ale căror 
teritorii se află (Iran, Irak, Siria, Turcia). La jumătatea secolului 
trecut, kurzii numărau aproximativ 30 de milioane de oameni, 
cea mai mare parte trăind în Turcia (16 milioane), Iran (8 
milioane) şi Irak (4 milioane) şi, probabil, 200.000 în 
republicile ex-sovietice. 

Un alt factor este constituit de creşterea numărului de 
indivizi ai comunităților aflate în diaspora, în tari altele decât 
țara lor de origine. Această creştere este posibilă în câteva 


15 Armata Republicană Irlandeză. 

cazuri: 

1. mişcări de populaţie spre tari care au nevoie de mână 
ieftină de lucru (exemplul turcilor în Germania şi în 
țările scandinave); 

2. mişcări de populaţie spre tari ce pot oferi azil 
refugiaților. 

Astfel, se poate ajunge ca pe teritoriul unui stat să se 
afle tipuri foarte diferite de comunități, ceea ce facilitează 
condițiile de apariție a unor tensiuni şi conflicte etnice sau 
religioase. 

Schimbările politice, la nivel regional, sau global pot, de 
asemenea, să se constituie în factori ce pot influența 
fenomenele de natură etnică sau religioasă. Încheierea 
Războiului Rece a fost un asemenea factor ce a antrenat cu sine 
o serie majoră de modificări structurale ce au dus la 
influențarea fenomenului etnic: 

1. Colapsul URSS ce a condus la asumarea unor noi 
identități naționale de către noile state independente, 
după o perioadă îndelungată în care activitățile etnice 
sau religioase au fost oprimate de către regimurile 
comuniste din URSS şi din celelalte state comuniste din 
sud-estul Europei (un bun exemplu în acest sens este 
cazul Iugoslaviei). Aceste condiții au favorizat, imediat 
după încheierea Războiului Rece, apariţia tensiunilor 
etnice şi pe alocuri religioase, care au culminat, aşa cum 
a fost cazul Iugoslaviei, în conflicte armate de natură 
etnică şi religioasă. 

2. Procesele de globalizare care au facilitat 
transnationalismul. Dezvoltarea construcției europene 
prin extinderea Uniunii Europene a condus la o diluare a 
puterii statului-natiune, multe din prerogative fiind 
transferate la un nivel supranational, ceea ce, odată cu 
deschiderea graniţelor, a avut ca urmare o afirmare mai 
susținută a etnicitatil. 

Identitatea etnică devine astfel mai importantă, 
proeminentă şi semnificativă pentru aceia care o deţin. 

Însă, pentru multi autori, etnicitatea nu se confundă 
deloc cu apartenența, ci face trimiterea la procesul de 
identificare cu un grup, la conştiinţa apartenenţei. Avem de-a 
face aici cu o opoziție între concepţii obiectiviste şi 
subiectiviste care nu va rămâne fără consecinţe asupra orientării 
dezbaterii teoretice, aşa cum vom vedea în continuare. Pare 
destul de clar că răspândirea conceptului, începând cu anii 
1970, are legătură cu apariţia conflictelor şi revendicărilor 
identitare, atât în societățile industriale, cât şi în țările din 
Lumea a Treia. Etnicitatea devine o formă de identificare 
alternativă a conştiinţei de clasă care, pentru unii, constituie un 
atribut universal, şi nu doar o dimensiune relativă la lupta între 
grupurile în genere definite ca „etnice”. Astfel „virtutea 
euristică a conceptului ar tine tocmai de aceea că permite 
punerea în legătură a unor fenomene considerate până acum 
categoric diferite.” 


2 Poutignat Fhilippe si Streiff-Fenart Joceline, op. cit.,p. 27. 

5, INTERRELATIONARI IDENTITARE 
ALE RELIGIEI SI ETNIEI 


Atât religia cât şi etnia sunt direct relationate aspectelor 
identitare. Dintotdeauna omenirea s-a grupat după diferite tipuri 
de identitate, fiind tentată, odată cu dezvoltarea societății, să 
adere la o gamă identitară variată, de la afilieri etnice sau 
religioase la cele familiale. Astfel, trebuie făcută o primă 
distincție între aceste forme de identitate. Vom distinge, în 
acest mod, între forme de identitate moştenită şi forme de 
identitate acumulată. 

Identitatea moştenită cuprinde elemente relationate prin 
naştere, legături de familie, pământ de baştină, elemente privite 
în general drept aspecte intrinseci ale identităţii. Datorită 
legăturilor create prin naştere putem afirma că etnia este o 
formă moştenită de identitate, relationata aspectelor de limbă şi 
loc de naştere, aspecte ce au într-o mare măsură un caracter 
ineluctabil. 

Identitatea acumulată, pe de altă parte, este un aspect 
relationat, in general, factorului comunitar, apartenenţei la 
anumite organizații. Poate fi vorba de organizaţii religioase, 
politice, educaţionale etc. În toate aceste cazuri, este vorba de o 
formă adoptată, construită progresiv, de identitate. Construirea 
acestei forme de identitate se poate dovedi deseori o provocare, 
din moment ce poate îngloba formele moştenite de identitate. 

Religia poate fi la fel de bine considerată o formă 
moştenită de identitate, dar şi una acumulată. Datorită 
caracterului lor universal, creştinătatea şi comunitatea islamică 
„umma” pot fi considerate ca generatoare ale unei identități 
acumulate, exceptând cazurile in care convertirea populațiilor a 
avut loc prin suprapunerea peste credinţe locale „pagane” care 
sunt expresia unor identități locale puternic afirmate. 

Aşa cum afirmam ceva mai devreme, tendința 
indivizilor de a se coaliza în jurul diverselor forme de identitate 

este frecventă de-a lungul istoriei. Totuşi, evoluția conştiinţei 
etnice, procesele de formare a identitatilor nationale, crearea 
statelor-natiune pe baza identitatilor nationale şi dezvoltarea 
unei ordini internationale pe baza statului-natiune suveran, ca 
actor major în arena globală, a dus la dezvoltarea unei dinamici 
specifice. 

Stimulată de experiența revoluţiei franceze şi de 
dominația imperială în Europa, susținută de interesele noilor 
clase emergente în secolul al XIX-lea, preocupată de 
identificarea rădăcinilor identitare şi de noile teorii ştiinţifice 
legate de rase, era normal ca grupurile sau comunităţile etnice 
să fie privite ca unități naturale, legitime ale statului-natiune. 
Prin urmare, conceptul de etnic se politizează (căpătând forma 
naționalismului), dezvoltându-se, totodată, conceptul de 
cetăţenie, ca tip convergent al formelor de identitate menționate 
anterior. 

Europa devine terenul unei adevărate curse pentru 
legitimitate în secolele XIX şi XX, cursă dusă între istoricele 
state multietnice şi grupurile etnice apărute ca urmare a 
conştientizării politice dar neavând un teritoriu propriu. 
Căderea Imperiului Otoman, unirea statelor mici in 
state-natiune pe criterii evident etnice (aşa cum a fost cazul 
Italiei şi Germaniei), fragmentarea Imperiului Austro-Ungar, 
sunt rezultate ale acestui proces. Prăbuşirea Uniunii Sovietice 
poate fi considerată drept un punct culminant întârziat al acestei 
evoluții istorice inițiate la începutul secolului XX, iar cazul 
Iugoslaviei gi (Cehoslovaciei urmări fireşti ale acestui 
„cutremur” etnico-national. Unele state multinaționale şi 
multietnice, dar dispunând de o coerenţă teritorială şi instituţii 
ale statului solide ca state (Spania, Marea Britanie), au 
supraviețuit acestor „cutremure”, deşi nu au fost ocolite de 
unele şocuri. Aspectele s-au acutizat însă, ocazional, odată cu 
afirmarea zgomotoasă a unor curente ce susțineau construcții pe 
care le-am putea numi de tip „super-etnic” ce doreau să 

inglobeze un număr deloc redus de state-natiune şi grupuri 
etnice locale sub titulaturi gen  „pan-slavism” sau 
,»pan-germanism””. 

Probabil că în zilele noastre Uniunea Europeană este 
construcția care îşi propune să ofere o soluție nouă vechilor 
raporturi  „stat-etnie”, mult mai complexe astăzi, când 
dezvoltarea economică este o condiție necesară pentru a conta 
în globalizarea ce impune ritmuri dificil de susținut. 

Legat de aspectul religios şi cum a relationat acesta cu 
dinamica acestor noi forte, în special cu dezvoltarea conştiinţei 
etnice şi politicile naţionale, trebuie menţionat că fenomenul 
religios a înregistrat o retragere in fata forței dezintegratoare a 
naționalismului etnic. Procesul a fost favorizat şi de retragerea 
din faţa proceselor politice seculare, către planuri locale sau 
regionale, unde, de multe ori, a servit ca marcă a etniei în 
diverse conflicte etnice. Au existat astfel de situații în istoria 
recentă a omenirii, când relaţia dintre etnic şi religios a fost atât 
de inextricabilă, încât cuvintele psalmistului biblic păreau 
actuale: „Căci toți dumnezeii popoarelor sunt nişte idoli, dar 
Domnul a făcut cerurile” (Ps. 96:5). 

Evidenţa este mult mai complexă în zone în care o 
experiență istorică şi o religie comune au adus oamenii mai 
aproape, tensiunile etnice persistând, totuşi. Este cazul dintre 
vorbitorii de flamandă şi cei de franceză din Belgia, al slavilor 
de sud vorbitori de sârbo-croată (un caz clasic în care afilierea 
religioasă, ca marcă a experienţelor istorice diferite, ocazional 
antagonice, s-a constituit într-o caracteristică de identitate 
moştenită”!). 

Evident, exemplele relației dintre etnie şi religie sunt 
numeroase, dar, ca regulă comună în cazul în care etnicul şi 


% Alfred Cobban, The Nation State and National Self-Determination, 
London, Collins, 1969, p.93. 

*! Tony Barber, "What makes the Serbs the way they are", Independent, 9 
Mai 1993, p.10. 

religia sunt relationate, ele se pot influența reciproc într-o 
măsură extrem de semnificativă. O astfel de influență poate 
pune în pericol valorile religioase universale. Atunci când în 
interiorul unui stat există puternice legături etnice şi religioase, 
în cazul unei amenințări la adresa identității sale (manifestări 
ale imperialismului, comunismului sau chiar ale unei pieţe 
libere,  necentralizate), religia poate fortifica națiunea 
asumându-și rol de adăpost sau apărător. Totuşi, chiar şi în 
aceste condiţii, într-o comunitate care doreşte a se constitui pe 
principii şi instituții moderne, democratice, cum este UE, există 
un puternic curent care îşi propune identificarea organizației 
drept una creştină, ceea ce, evident, riscă să inducă nuanţe 
exclusiviste, insuficient relevate. 

Identitatea etnică a grupurilor aflate în afara 
natiunii-mama, deci şi în afara teritoriului de proveniență 
originară, depinde în mod major de contactele continue şi 
frecvente cu patria mamă. Dar, în timp, e posibil ca din cauza 
distanțelor mari, vechile afiliații culturale, de familie, să sufere 
o atrofiere semnificativă. (Aşa cum se întâmplă în momentul 
actual în tari occidentale precum Marea Britanie, Franţa şi 
Germania). Astfel, realitatea va fi din ce în ce mai putin 
reflectată de către identități etnico-culturale diferite în aceste 
spaţii, pe măsură ce procese de asimilare sau integrare au loc, 
iar tendința economiei contemporane de a încuraja dispersia 
comunităților tradiționale va accelera acest fenomen”. 

Altfel spus, argumentul nostru ar fi faptul că diferenţele 
etnice între diferite grupuri neindigene (aşa cum sunt reflectate 
de limbă, cultură şi experienţa istorică) vor deveni mai puțin 
semnificative, in timp ce distincțiile religioase vor rămâne 
intacte. 


* Vaughan Robinson, “Boom and Gloom: The Success and Failure of South 
Asians in Britain”, in Colin Clarke, Ceri Peach & Steven Vertovec, South 
Asians Overseas: Migration and Ethnicity, Cambridge Univ. Press, 1990, 
pp. 275-294. 

6. CONCLUZII ŞI PROPUNERI 


În evoluţia lor comunităţile umane au avut ca priorități 
păstrarea identității, suveranităţii, independenţei şi integrității 
teritoriale. Statele, ca principal cadru de organizare politică, au 
avut rolul de a construi politici de securitate națională pentru 
apărarea şi promovarea intereselor acestora. 

De la vremea apariției lucrărilor lui Machiavelli sau 
Hobbes, termenul de securitate era înțeles drept securitate a 
statului, cu trimitere directă la suveranitatea statului. Însă, 
amenințările contemporane sunt diferite de cele existente acum 
câteva sute de ani. Termeni precum securitate umană, securitate 
a mediului sau securitate economică ilustrează câteva aspecte şi 
probleme ce pot fi cuprinse într-un concept mai larg al 
securității, şi care corespund evoluţiilor majore ale politicii 
internaționale. 

Considerând actualul sistem al relaţiilor internaţionale 
drept sistem general de funcționare a societăţii atunci acesta va 
fi un rezultat al totalității actorilor, rețelelor şi relaţiilor create 
de aceştia. Funcționarea acestui sistem este bazată pe coduri şi 
mentalități culturale, având în vedere faptul că elaborarea 
politicilor, a ideologiilor are loc prin la rationalitati şi valori. 

Încă de la încheierea Războiului Rece am putut observa 
influența majoră a religiei în politica internațională. Această 
influență a fost facilitată, în viziunea noastră, de câţiva factori. 
Un prim factor ar putea fi reprezentat de procesele coroborate 
ale modernizării şi secularizării, care au împins iniţial religiosul 
din sfera publică spre cea privată, lăsând astfel un spațiu 
neacoperit. Un alt factor a fost constituit de importanţa în 
descreştere a ideologiilor pe scena internațională şi o mai mare 
preocupare arătată aspectelor identitare culturale, etnice sau 
religioase. Din ce în ce mai multe conflicte au fost provocate 
sau inflamate de exacerbarea diferenţelor culturale, etnice sau 
religioase. Din această cauză, religiilor şi fenomenelor asociate 

acestora le-a fost acordată o nouă relevanţă în contextul politicii 
de securitate, impunându-se, în ultima vreme, o abordare 
civilizationala a securităţii. 

În mod tradiţional, dimensiunea culturală a securității 
nu este considerată separat fata de cea socială, dar datorită 
influenței majore pe care componenta culturală o poate avea 
asupra socialului, optăm pentru o diferențiere clară a celor două 
dimensiuni.  Coeziunea socială depinde într-o măsură 
semnificativă de componența religioasă, de aportul limbii, al 
tradiţiei istorice şi al ataşamentului de un anumit teritoriu. 
Rezultă de aici o cultură comună, modele şi norme de 
comportament unitare. Astfel, spaţiul de manifestare al 
securităţii culturale se situează la nivelul interrelationarii 
securităţii individuale cu securitatea naţională, având în vedere 
faptul că indivizii sau grupurile substatale, în cazul nostru 
grupurile etnice sau religioase, prin acțiunile lor pot influența 
starea securității naționale, în cazul devierii acestora spre 
acțiuni teroriste, separatiste, revoluţionare etc. 

În condiţiile proceselor avansate ale globalizării trebuie 
avut de asemenea în vedere faptul că schimbările politice, la 
nivel regional, sau global se pot constitui în factori ce 
influențează fenomenele de natură etnică sau religioasă. 

Văzută drept o caracteristică a mediului internaţional de 
securitate, creşterea numărului de conflicte cu natură 
etnico-religioasă din ultimele decenii a dus la o abordare mai 
atentă a acestui domeniu. Desfăşurarea unor astfel de conflicte 
a dus la însuşirea de către comunitatea internațională a unor 
„lecții învăţate”, ceea ce a permis dezvoltarea unor strategii 
care să aibă ca obiect rezolvarea conflictelor existente, dar şi 
îndepărtarea cauzelor ce duc la apariția stărilor de instabilitate 
de origine culturală. În acest sens, se derulează iniţiative în ceea 
ce priveşte identitatea culturală a grupurilor etnice şi religioase, 
la nivel regional şi internaţional, prin împărtăşirea valorilor 
comune, pentru a se forma o bază solidă care să ajute la 

construirea unei culturi a tolerantei, atat de necesara promovarii 
unui climat de stabilitate. 

Aceste aspecte ne conduc la parerea ca studiul evolutiei 
fenomenelor etnice şi religioase este o necesitate in programa 
instituţiilor militare de învățământ, cu atât mai mult cu cât trupe 
ale Armatei României desfăşoară misiuni în cadrul unor forte 
multinaționale în regiuni a căror diversitate culturală, etnică şi 
religioasă este recunoscută (Afganistan, Irak, Kosovo). 

De asemenea, studiul şi dezbaterea acestor aspecte 
privite în relație cu securitatea națională şi internațională 
trebuie să rămână o prioritate, în acest sens fiind necesară 
stimularea teoreticienilor din cadrul diferitelor biserici şi culte 
şi a celor din domeniul ştiinţei militare de a colabora asupra 
aspectelor, deseori sensibile, pe care le implică fenomenele 
etnice şi religioase. 

